recursal/SuperWikiNEXT-32B huggingface dataset:
**Karina Due** (født 23. november 1966 i Herning) er en dansk politiker der var i Folketinget for Dansk Folkeparti i perioden 18. juni 2015 til 5. juni 2019.

Bakgrunn
--------

Karina Due er datter av Hanne Friborg Due. Due har en bakgrunn som kontorassistent, salgsteknisk assistent, salgsteknisk ansvarlig og konsulent.

Politisk karriere
-----------------

Due har sittet i Silkeborg Byråd og Regionsrådet for Region Midtjylland.
Hun var nominert ved Folketingsvalget 2011 og fikk 1.309 personlige stemmer i Vestjyllands Storkreds og ble dermed partiets 4. vara i valgkretsen.
Due ble på nytt nominert av Dansk Folkeparti i Silkeborg i 2013.
Ved Folketingsvalget 2015 ble hun valgt inn fra Vestjyllands Storkreds etter å ha fått 2.848 personlige stemmer.
Ved inntredelsen i Folketinget forlot hun Silkeborg Byråd i overensstemmelse med partiets regler. Hun fortsatte i Regionsrådet.

Referanser
----------

1. ↑   www.ft.dk[Hentet fra Wikidata]
2. 1 2 3  «Karina Due (DF)». Folketinget.
3. ↑  «Altinget.dk | Kend din kandidat - Karina Due». Arkivert fra originalen 4. mars 2016. Besøkt 28. november 2020.
4. 1 2  Søren Rasmussen (24. juni 2015). «Karina Due vælger byrådet fra». Silkeborg Nyt.
5. ↑  «Folketingsvalg torsdag 15. september 2011». Danmarks Statistik. 19. september 2011.
6. ↑  «DF i Silkeborg vil have Karina Due i Folketinget». Østbirk Avis. 22. mars 2013. Arkivert fra originalen 22. oktober 2020. Besøkt 28. november 2020.
7. ↑  «Folketingsvalg torsdag 18. juni 2015». Danmarks Statistik. Besøkt 20. juni 2015.

Eksterne lenker
---------------

* (da) Karina Due hos Folketinget Rediger på Wikidata
* (da) Karina Due på Twitter Rediger på Wikidata
**Sagene lærerhøgskole** var en høgskole for lærerutdanning, etablert på Sagene i Oslo i 1945 under navnet *Statens Lærerskoleklasser i Oslo*. Skolen ble i 1992 fusjonert inn i Bislet høgskolesenter, som i 1994 ble en del av Høgskolen i Oslo, nå Oslomet – storbyuniversitetet. Skolen ble opprettet av skoleinspektør Bernhof Ribsskog for å avhjelpe lærermangelen etter krigen. Han bestyrte selv skolen det første året, mens Trygve Dokk overtok ledelsen fra 1946.

Skolen het *Sagene offentlige lærerskole* fra 1962, *Sagene lærerskole* fra 1967, og *Sagene Lærerhøgskole* fra 1981.

Det var lenge to lærerskoler i Oslo: Oslo lærerhøgskole og *Sagene Lærerhøgskole*. Det ble sagt at Oslo lærerhøgskole var preget av sin fortid som kristelig eid lærerskole, mens Sagene var politisk radikal/«rød» (politisk på venstresida i norsk politikk).

Blant tidligere studenter ved skolen kan nevnes Willy Østreng, Ole Kopreitan, Torild Skard, Tor Edvin Dahl, Kari Pahle, Ola Metliaas, Jon Herwig Carlsen, Berit Kinn, Hans B. Skaset, Terje Strømdahl, Henrik Bargem, Trond Johannesen, Terje Vigerust, Lars Monsen, Trond Strømdahl, Kjetil Siem, Jorun Gulbrandsen, Anne Tingelstad Wøien, Kåre Nybakk, og Siri Broch Johansen.

Eksterne lenker
---------------

* Rolf Jerpseth: *Sagene lærerskole 1945 – 1992*

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Forvaltningsdatabasen
 |
**James Sellar** (født 5. juni 1957) er en skotsk rullestolcurlingspiller. Han representerer Braehead Wheelchair Curling Club. 

Han har deltatt i fire VM for Skottland – de første to som reserve, deretter som toer og i 2008 som ener. På nasjonalt nivå har han to gull fra det britiske mesterskapet (2004 og 2005) og et gull fra det skotske mesterskapet (2006).

Han har tidligere konkurrert i rullestolbowls. Han begynte pådet britiske landslaget så tidlig som i 1991, og har vunnet 10 internasjonale mesterskap siden dette, og deltok i VM senest i 2007.

Resultater
----------

| Curling VM i rullestolcurling |
| --- |
| Plass | Øvelse | År | Sted |
| Bronse | Rullestolcurling | 2002 | Sveits’ flagg Sursee |
| Gull | Rullestolcurling | 2004 | Sveits’ flagg Sursee |
| Bronse | Rullestolcurling | 2007 | Sveriges flagg Sollefteå |
| 7. | Rullestolcurling | 2008 | Sveits’ flagg Sursee |

Referanser
----------

Eksterne lenker
---------------

* Profil hos WCF[*død lenke*]
* Profil hos the Scottish Institute of Sport
* Profil på Scottish Disability Sport[*død lenke*]
Áhkkámassivet sett fra Akkajaure
**Stora Sjöfallet** (lulesamisk: *Stuor Muorkke*) er en nasjonalpark i Gällivare kommune i Lappland i Sverige. Den ble opprettet i 1909. Den grenser mot Sarek nasjonalpark i vest og i øst mot naturreservatet Sjaunja. Den regulerte sjøen Akkajaure strekker seg gjennom det meste av området. Fossen Stora Sjöfallet, som en gang ble ansett som en av de flotteste i Europa, men som i dag bare unntaksvis har stor vannføring, ligger i nærheten av Vietas nedenfor Akkajaures utløp i sør. Fossen var hovedgrunnen til at området ble avsatt som nasjonalpark i 1909.

I sammenheng med byggingen av Suorvadammen ble det anlagt en vei som strekker seg gjennom store deler av nasjonalparken. Det er også inngrep som grusbanker, kraftledninger og et vindkraftverk ved Suorvadammen. På grunn av disse og andre inngrep har det blitt stilt spørsmål ved statusen som nasjonalpark, selv om de mest berørte områdene i parkens sentrale del ikke lenger inngår i nasjonalparken. I vest ligger det store Áhkkámassivet og i nord den lange fjellkjeden Kallaktjåkkå som grenser mot Teusadalen.

Referanser
----------

1. ↑  «Kartsök och ortnamn». Lantmäteriet. Besøkt 23. september 2016.

Eksterne lenker
---------------

* (en) Stora Sjöfallet National Park – kategori av bilder, video eller lyd på Commons Rediger på Wikidata
* Naturvårdsverket – Stora Sjöfallet nasjonalpark

| * v
* d
* r
Nasjonalparker i Sverige |
| --- |
| Abisko **·** Björnlandet **·** Blå Jungfrun **·** Dalby Söderskog **·** Djurö **·** Fulufjället **·** Färnebofjärden **·** Garphyttan **·** Gotska Sandön **·** Hamra **·** Haparanda skärgård **·** Kosterhavet **·** Muddus **·** Norra Kvill **·** Padjelanta **·** Pieljekaise **·** Sarek **·** Skuleskogen **·** Stenshuvud **·** Stora Sjöfallet **·** Store Mosse **·** Sonfjället **·** Söderåsen **·** Tiveden **·** Tresticklan **·** Tyresta **·** Töfsingdalen **·** Vadvetjåkka **·** Åsnen **·** Ängsö | Sveriges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LIBRIS
 |
**Djuice** var et datterselskap av det norske telekommunikasjonskonsernet Telenor. Selskapet solgte forskjellige mobiltelefontjenester, og satset blant annet på å distribuere musikkopptak via mobiltelefoner. I mars 2017 avviklet Telenor merkenavnet Djuice og overførte kundene til Telenor Mobil.

Historie
--------

Djuice ble opprettet som Telenors ungdomssatsing i år 2000. 2. mars 2017 ble Djuice Norge slått sammen med Telenor, og kundene ble overført til Telenor. Internasjonalt har Djuice i virksomhet i Ungarn (fra 2003), Bangladesh (fra 2005), Montenegro (fra 2008), Pakistan (fra 2006), Sverige og Ukraina (fra 2003). Operatøren hadde også drift i Malaysia, New Zealand og Thailand, men har siden trukket seg helt ut.

Bangladesh
----------

Djuice ble lansert i Bangladesh av Grameenphone 14. april 2005, det vil si på den bengalske nyttårsaften. Før to år hadde passert i Bangladesh hadde selskapet nådd 2 millioner abonnenter. 

Djuice Bangladesh var sponsor for et talentprogram for rockeband kalt *dRockstars*.

Referanser
----------

1. ↑  Dagens Næringsliv: Telenor legger ned djuice (publisert 2. mars 2017) Besøkt 14. november 2017
2. ↑  bdnews24: DJUICE hunts DRockstar (publisert 17. oktober 2005) Besøkt 14. november 2017

Eksterne lenker
---------------

* Djuices tidligere nettsted - nå Telenor Besøkt 14. november 2017
Et **polyol** er en organisk forbindelse som inneholder flere hydroksylgrupper. Uttrykket "polyol" kan ha litt forskjellige betydninger avhengig av om det blir brukt innen matvitenskap eller polymerkjemi. Et molekyl med mer enn to hydroksylgrupper er en polyol, med tre - et triol, og med fire - et tetrol. Etter konvensjon refererer ikke polyoler til forbindelser som inneholder andre funksjonelle grupper.

Klassifisering
--------------

### Polyoler med lav molekylvekt

#### Sukkeralkoholer

Utdypende artikkel: Sukkeralkoholer


|  |
| --- |
| **Eksempler på polyoler med lav molekylvekt** |
|  Pentaerytritol |
|  
Xylitol |

Sukkeralkoholer, en klasse polyoler, oppnås ofte ved hydrogenering av sukker. De har formelen (CHOH)nH2, hvor n = 4–6.

Sukkeralkoholer tilsettes matvarer på grunn av lavere kaloriinnhold enn sukker; imidlertid er de også generelt mindre søte og kombineres ofte med kunstig søtningsstoff med høy intensitet. De tilsettes også tyggegummi fordi de ikke brytes ned av bakterier i munnen eller metaboliseres til syrer, og bidrar dermed ikke til tannråte. Maltitol, sorbitol, xylitol, erytritol og isomalt er vanlige sukkeralkoholer.

### Polymeriske polyoler

Uttrykket polyol brukes for et antall polyetere av polyoler og polyestere ("polyeterpolyoler" og "polyesterpolyoler"). Et typisk eksempel er polyetylenglykol (PEG) og polypropylenglykol (PPG). Polyoler brukes blant annet som en monomer i kombinasjon med diisocyanater i produksjonen av polyuretan.

Uttrykket «polyol» beskrives også polymerer som omfatter et mangfold av hydroksylgrupper, f.eks. polyvinylalkohol har formelen (CH2CHOH)n, dvs. den har *n* alkoholgrupper der *n* kan være i tusenvis. Cellulose er en polymer med mange alkoholgrupper, men det er vanligvis ikke referert til som en polyol.

Det må skilles mellom polymere forbindelser som inneholder terminale hydroksylgrupper (polyeterpolyoler og polyesterpolyoler) og polymere forbindelser som inneholder flere hydroksylgrupper (f.eks. Polyvinylalkohol).

Egenskaper
----------

Siden den generiske betegnelsen polyol bare er avledet fra kjemisk nomenklatur og bare indikerer tilstedeværelsen av flere hydroksylgrupper, kan ingen vanlige egenskaper tildeles alle polyoler. Imidlertid er polyoler vanligvis svært viskøse (når de er polymere) til faste (når de har lav molekylvekt) ved romtemperatur. Dette skyldes at hydrogenbindinger dannes mellom de enkelte molekylene.

Referanser
----------

1. ↑  Solberg, Anne (2003). «Hjelp til barn som har foreldre med psykiske lidelser». *NOVA Skriftserie*. ISSN 0808-9183. doi:10.7577/nova/skriftserie/2003/4. Besøkt 22. desember 2020.

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie
 |
**National Cyber Security Centre** (**NCSC**) er et newzealandsk forvaltningsorgan som bistår organisasjoner i privat og offentlig sektor med å forsvare kritisk infrastruktur mot dataangrep. NCSC ble opprettet i september 2011 og er plassert innenfor Government Communications Security Bureau.

NCSC har tre hovedoppgaver: å gi råd og støtte, å avdekke og besvare sofistikerte cybertrusler og å koordinere og assistere operative responser til store cyberhendelser av nasjonal viktighet.

NCSC tok ved opprettelsen over oppgavene til Centre for Critical Infrastructure Protection.

Referanser
----------

1. ↑  «About the National Cyber Security Centre | NCSC». *www.ncsc.govt.nz*. Besøkt 26. mars 2016.
2. ↑  «Government Communications Security Bureau | New Zealand Intelligence Community». *www.nzic.govt.nz*. Besøkt 26. mars 2016.
3. ↑  «NCSC | GCSB». *www.gcsb.govt.nz*. Besøkt 26. mars 2016.
4. ↑  «National Cyber Security Centre open for cyber warfare protection». *The National Business Review*. Arkivert fra originalen 8. april 2016. Besøkt 26. mars 2016.

Eksterne lenker
---------------

* Offisielt nettsted
**Djoudj fuglereservat** (fransk: *Parc national des oiseaux du Djoudj*) ligger på den sørøstlige bredden av Senegalelva, nordøst for den tidligere hovedstaden Saint-Louis i Senegal. 

Pelikaner i Djoudj
Djoudj er et viktig våtmarksområde for en rekke arter trekkfugler, og regnes som et av tre viktigste fuglefredningsområdene i Vest-Afrika. For mange arter trekkfugler utgjør Djoudj første stoppested sør for Sahara, og mer enn 400 fuglearter har tilhold her. Mer enn 1,5 millioner individer har fast tilhold her, mens inntil 3 millioner individer mellomlander under fugletrekkene.

Reservatet ligger i Senegalelvens delta og omfatter 16 000 hektar. Det består av våtmark med en stor innsjø omgitt av dammer. Vannets saltholdighet varierer fra ferskvann om vinteren, til brakkvann under fordampingen i den varme årstiden. I tørkeperioden er dette det mest vannholdige stedet i regionen, selv om vannmengden er redusert med inntil 80% de siste årene. 

Betydelige bestander finnes av fugleartene hvitpelikan (*Pelecanus onocrotalus*), purpurhegre (*Ardea purpurea*), afrikaskjestork (*Platalea alba*), egretthegre (*Egretta alba*) og flere arter skarver. Mindre iøynefallende er vannsangeren (*Acrocephalus paludicola*), som har sitt viktigste vintertilholdssted her.

Dyrelivet forøvrig omfatter vortesvin, afrikansk sjøku, krokodiller og gaseller.

Djoudj ble først fredet i 1971, og fredningsområdet ble utvidet i 1975. Området er både RAMSAR-område og verdensarvområde. Området var oppført på listen over truede verdensarvsteder fra 2000 til 2006 på grunn av at ugressplanten *Salvinia molesta* truet med å kvele områdets naturlige vegetasjon. Reservatet grenser til *Diawling nasjonalpark* i Mauritania på nordsiden av elven.

Referanser
----------

1. ↑  Djoudj National Bird Sanctuary
2. ↑  «Arkivert kopi». Arkivert fra originalen 29. september 2012. Besøkt 30. desember 2007.

Eksterne lenker
---------------

* (en) Djoudj National Bird Sanctuary – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** Ramsar
 |
Molekylstrukturen til polypropylen - et polymer. Illustrasjonen viser ett molekyl i molekylrekka, innafor to store klammer; bokstaven «n» betyr antall molekyler i rekka. Teoretisk sett er alle molekylene i rekka like.
**Polypropen** (**Polypropylen**, **PP**) er en polymer og termoplast, som brukes til alt fra små plastartikler og innpakking av sjokolade til superundertøy og avansert laboratorieutsyr. 
Polypropen kan formes som fibre som er velegnet til sportsundertøy, da fiberen ikke opptar fukt, men transporterer svetten vekk fra kroppen og ut i neste lag tekstiler. Overskytende fukt avgis dermed til den omgivende luft. Polypropen er et syntetisk fiber: Sett i mikroskop er fibrene glatte og nesten sirkelrunde i tverrsnitt. Fibrene har lavest tetthet blant kommersielle fibre og flyter på vann.

Ved brenning blir materialet nærmest plastisk og flytende.

Materialet har en meget bred anvendelse: bekledning, svetteransporterende tekstiler, hygienetekstiler, cover-stocks, non-woven til gulvtepper, møbelbaksider, taktekking, tauverk og våtbindeartikler. Dessuten brukes det til papirvarer, filtre, bærelag under belegninger, kystsikring og armering i betong.

Fortrinn ved polypropen er lav tetthet og stor dekkeevne, og at det ikke absorberer væske. Materialet er meget anvendelig til engangsservise og plastposer da materialet nedbrytes i sollys. Materialet kan vaskes rent ved lave temperaturer og krever ikke tørking. Materialet kan ikke angripes av bakterier. Det har som regel en utmerket farveekthet.

Ulemper er lav slitestyrke og dårlig gjenreisningsevne i luven på for eksempel gulvtepper. Det er temmelig vanskelig å farve etter spinning.

PP-produksjon i Norge
---------------------

Polypropylen har blitt fremstilt på Rønningen industripark. Produksjonen kom i gang i 1978 som den første PP-fabrikken i Norden. Produksjonen ble stanset i 2008.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |
**Anne Marit Godal** (født 20. november 1972) er bokbransjeleder og redaktør. Godal fikk i januar 2011 jobben som daglig leder for Foreningen Store norske leksikon og sjefredaktør for *Store norske leksikon*, Norsk biografisk leksikon og Kunnskapsforlagets Store Medisinske Leksikon. Da hun overtok sto leksikonene i fare for nedlegging. I hennes periode som sjefredaktør ble driften modernisert, innholdet oppdatert, og den videre finansieringen sikret gjennom støtte fra statsbudsjettet og universitetene. Hun ble i november 2016 etterfulgt av Erik Bolstad.

Fra 2003 til 2010 bygde Godal opp litteraturorganisasjonen Leser søker bok, blant annet med søketjenesten boksøk.no og bok-til-alle-bibliotekene, som mottok Folkeopplysningsprisen og Jonasprisen.

Godal arbeidet fra 2017 til 2021 som oppdragsutvikler ved Inspiria science center og sitter fra 2019 i styret for Litteraturhuset i Oslo. Hun er nå skribent, og gav i 2018 ut diktantologien *Alt skal bli forandra snart. 100 norske dikt om fellesskap og kamp*, sammen med medredaktør Leif Høghaug.

Godal har hatt en rekke verv i organisasjoner som Arbeidernes ungdomsfylking, Framfylkingen, Arbeiderpartiet, Nei til EU, Norsk Målungdom, Noregs Mållag og Utøyaveteranene. Hun leder i dag Arbeiderbevegelsens kulturnettverk (fra 2023), klima- og miljøutvalget i Østfold Arbeiderparti (2021), er nestleder for Fredrikstad Arbeiderparti (2023), samt fra 2019 folkevalgt for Arbeiderpartiet.

Godal er utdannet statsviter fra Universitetet i Oslo og Aarhus universitet. Hun er datter av Sissel Rønbeck og Bjørn Tore Godal, og mor til Maika Marie Godal Dam.

Referanser
----------

1. ↑  «Anne Marit Godal». *Store norske leksikon*. Besøkt 21. april 2022.
2. ↑  «Skal lede norsk Wikipedia-konkurrent». *www.aftenposten.no*. Besøkt 6. november 2022.
3. ↑  «Vårt Land». Arkivert fra originalen 29. juli 2012. Besøkt 22. mars 2012.
4. ↑  «Har vært i dragkamp siden 2010 - nå er det klart at det overlever». *Dagbladet.no* **(norsk)**. 18. januar 2015. Besøkt 23. oktober 2018.
5. ↑  «Lese mellom linjene». *www.verdidebatt.no* **(norsk)**. Besøkt 23. oktober 2018.
6. ↑  «Jonasprisen 2010 til Leser søker bok - Institutt for spesialpedagogikk». *www.uv.uio.no* **(norsk)**. Besøkt 23. oktober 2018.
7. ↑  «Politisk poesi har fått et oppsving etter 22. juli» **(norsk)**. Besøkt 23. oktober 2018.

Eksterne lenker
---------------

* (en) Anne Marit Godal – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Wadowice** (tysk *Wadowitz*) er en by i det sørlige Polen, omkring 50 km fra Kraków. Byen ligger ved elven Skawa, en av Wisłas bielver, i den østlige delen av det schlesiske platå. Den hadde 19 149 innbyggere i 2007. Byen er fødestedet til pave Johannes Paul II.

Historie
--------

Den unge Karol Wojtylas barndomshjem
Byen ble sannsynligvis grunnlagt i det 10. århundre, underlagt den schlesiske sidegrenen av det piastiske dynasti. Gniezno fikk byrettigheter i 1430 av Kasimir I av Oświęcim. Mellom 1313/1317 og 1445 tilhørte Wadowice det schlesiske Hertugdømmet Oświęcim, og etter 1445 Hertugdømmet Zator. Mot slutten av 1400-tallet kom byen under bøhmisk overhøyhet, men hertugdømmet ble raskt kjøpt av de polske kongene. I 1564 ble Gniezno del av Voivodskapet Kraków. 

Etter Polens første deling i 1772 ble byen annektert av Østerrike og inkorporert i det nyoppståtte kongeriket Galicien og Lodomerien. På denne tiden oppstod betydelig industri i byen. Etter første verdenskrig i 1918 ble Wadowice del av det nye selvstendige Polen. Under andre verdenskrig ble byen annektert av Tyskland og navnet forandret til *Frauenstadt*. Den tyske okkupasjonen og rasepolitikken krevde livet til hundrevis av personer i regionen, og særlig prester, lærere og kunstnere ble myrdet i massehenrettelser. Flere hundre ble også fordrevet til Generalguvernementet for å gjøre plass til tyske innvandrere. Mellom 1941 og 1943 ble en getto opprettet i byen. Nesten den hele jødiske befolkningen (over 2 000 personer) ble drept, de fleste i den nærliggende konsentrasjonsleiren Auschwitz.

Vennskapsbyer
-------------

Wadowice er vennskapsby med:

|  |
| --- |
| * Italias flagg Pietrelcina
* Italias flagg San Giovanni Rotondo*(siden 2006)*
* Italias flagg Carpineto Romano
* Italias flagg Sona
* Italias flagg Canale d'Agordo *(siden 2010)*
 |

Referanser
----------

1. ↑  ; besøksdato: 4. oktober 2022; filformat: JSON.

Eksterne lenker
---------------

* Offisielt nettsted Rediger på Wikidata

* (en) Wadowice – kategori av bilder, video eller lyd på Commons Rediger på Wikidata

* (en) Wadowice – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** LCCN **·** NKC **·** GeoNames **·** MusicBrainz
 |
**Anne Marit Igelsrud** (født 1980[] i Jevnaker) er en norsk agronom som tidligere var leder i Norges Bygdeungdomslag 2001 til 2003. Hun er utdannet agronom fra Valle videregående skole, og har økonomiutdanning fra Høyskolen i Buskerud. Hun har innehatt flere styreverv innen ungdomsorganisasjoner og i landbruket og har blant annet sittet i styret i International Federation of Agricultural Producers (IFAP), Young Farmers Commite, Nordisk samorganisasjon for ungdomsarbeid (NSU), Norges Bondelag og Steinkjer Næringsselskap.

Hun var daglig leder i Ungt Entreprenørskap Trøndelag fra 2011 til 2015.

Hun kom tilbake til landbruket og bondelaget som vikarierende organisasjonssjef i Nord-Trøndelag i 2015.

Hun opprettet i 2019 bloggen «Bak gardina» hvor hun forteller om livet som kreftoverlever, småbarnsmor og samfunnsdebattant.

Referanser
----------

1. ↑  «Hvem, hva, hvor». *nbu* **(norsk)**. Arkivert fra originalen 8. januar 2017. Besøkt 7. januar 2017.
2. ↑  «Fortsatt «girl power» i bygdeung- domslaget». *Aftenbladet*. Arkivert fra originalen 8. januar 2017. Besøkt 7. januar 2017.
3. ↑  «Hadeland - Visepresident i Young Farmers». *www.hadeland.no* **(norsk)**. Besøkt 12. oktober 2017.
4. ↑  Administrator. «UE leder». *www.kystenerklar.no*. Arkivert fra originalen 8. januar 2017. Besøkt 7. januar 2017.
5. ↑  Aldra, Simon (7. august 2015). «Anne Marit Igelsrud ny lokal bondelagssjef». *www.t-a.no*. Arkivert fra originalen 8. januar 2017. Besøkt 7. januar 2017.
**Norsk Anchorite Klubb** ble stiftet i London den 15. mai 1944, etter et initiativ fra kong Haakon. Klubben beskrives som «et faglig og sosialt forum for personer med maritime interesser i Norge». Formålet er å fremme samhold og fellesskap «in the fine Spirit of the Sea». Klubben er inspirert av britiske *The Anchorites*, som ble stiftet i 1919. Kong Haakon og kronprins Olav var flere ganger gjester hos The Anchorites under sitt opphold i England under andre verdenskrig.

Klubben styres av et *Skipsråd*, en *Skipper* (styreformann), og «mannskaper» (medlemmer). Klubbens mannskaper er først og fremst ledende personer fra maritime næringer, embetsverk og marine. Jon Meyer overtok i mars 2018 som ny Skipper.

For å bli medlem, må man inviteres av et eksisterende medlem, og godkjennes av Skipsrådet. Medlemskap koster 1000 kroner årlig. I tillegg betaler medlemmene for middagen.

Til klubbens årlige fire middager inviteres en *Principal Guest*. Norsk Anchorite Klubb opplyser at blant annet stortingspresidenten, forsvarssjefen, generalinspektøren for Sjøforsvaret, den amerikanske og den britiske ambassadør, presidenten i Norges Rederiforbund, kringkastingssjefen, sjefredaktøren for *Dagens Næringsliv*, NHO-presidenten, flere statsråder, statssekretærer og stortingspolitikere har vært principal guests.

Eksterne lenker
---------------

* «Kongens tause ankermenn», artikkel i *Dagbladet* mandag 14. april 2008

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Norsk Balalaikaorkester** (forkortet **NBO**) er et norsk orkester bestående av balalaikamusikere. 

Orkesteret ble stiftet av Boris Borisoff den 29. februar 1920. Orkesteret holder til i Oslo, men turnerer i hele landet.

På 1920-tallet holdt NBO, sammen med den russiske emigrantforening, en rekke konserter til inntekt for veldedige formål. Disse kulturarrangementene tiltrakk seg store publikum. 

NBO har i hundre år vært et av de ivrigste amatørorkestrene til å gjeste NRK i radio og TV. TV-debuten var 23. april 1960. På 1960-tallet opptrådte de også i BBC. NBO har turnert over hele Norge og Skandinavia. I 1967 spilte de på Club 7. 

I 1980 hadde orkesteret litt over 25 faste medlemmer. Dette var hovedsakelig menn, men også noen kvinner.

På slutten av 1920-tallet, var orkesteret periodevis ledet av Ernst G. Mortensen. Nicolaj Arsenjeff var orkesterets faste dirigent i over 40 år, fra 1926. Siv korneliussen var dirigent fra 1984 til 2007.

Orkesterets repertoar strekker seg fra tradisjonell russisk folkemusikk, til klassisk musikk av komponister som Grieg og Mozart. I tillegg til å spille på balalaika spiller orkesteret også på domra. NBO har også spilt sammen med langleik-spillere. 

I 1995 slo de seg sammen med Norsk Mandolinorkesterforbund, og heter i dag Norsk Mandolin og Balalaikaorkesterforbund. Det finnes også lokale, mindre orkestre flere steder i landet.[]

Referanser
----------

1. 1 2  Hellebostad, Ola (1980). *Norsk balalaika-orkester 60 år : 1920-1980*.
2. ↑  Skumsvoll, Nils (18. oktober 2009). «Tid for balalaika». *Nettavisen* **(norsk)**. Besøkt 22. juli 2022.
**Olivier Castro Pérez** (født februar 1941 i Sarchí i Valverde Vega i Alajuela) er en costaricansk økonom som siden 8. mai 2014 har vært sentralbanksjef i Costa Ricas sentralbank (Banco Central de Costa Rica).

Utdanning og yrkeskarriere
--------------------------

Pérez har en bachelorgrad i økonomi fra 1976 og en og lisensiat i økonomi fra 1978, fra Universidad de Costa Rica i San Pedro i San José. I tillegg har han en Master of Arts-grad fra University of Kansas i 1978. 

Fra 1962 til 1969 jobbet han i Banco de Costa Rica, i ulike stillinger innen bl.a. pensjon, internasjonale operasjoner og kreditt. I 1969 begynte han å jobbe i sentralbanken, først med tilsyn av banknæringen, og fra 1972 *primer oficial* i seksjonen for penger og kreditt, ved avdelingen for økonomiske studier. Fra 1978 til 1979 var han sjeføkonom ved samme seksjon, og fra 1979 til 1981 underdirektør ved finansavdelingen (*Departamento Monetario*). Etter to år som direktør i finansdivisjonen ble han i 1983 daglig leder (*Gerente General*) for sentralbanken. 

Han forlot sentralbanken i 1985, for å jobbe i det multinasjonale Consejo Monetario Centroamericano. Der jobbet han til 1992, og han returnerte til sentralbanken i 1994 som direktør i styret (*director de la Junta Directiva*). Denne stillingen hadde han til 2002. Han jobbet også for Costa Ricas lovgivende forsamling fra 2002, og fra 2006/2007 har han hatt styre- og lederverv i flere banker i Costa Rica. 

Den 8. mai 2014 overtok Pérez som sentralbanksjef etter Rodrigo Bolaños Zamora.

Referanser
----------

1. ↑  BCCR - *Curriculum vitae - Olivier Castro Pérez* Arkivert 23. november 2015 hos Wayback Machine. besøkt 9. mai 2015.

Eksterne lenker
---------------

* BCCR - Curriculum vitae - Olivier Castro Pérez


|  |  |  |
| --- | --- | --- |
| Forgjenger:**Rodrigo Bolaños Zamora** | **Sentralbanksjef for Costa Ricas sentralbank**(2014–) | Etterfølger: |
Faksimile av Fredrik II av Preussen. «*Die Religionen Müsen alle Tolleriret werden*» osv. er den midterste til venstre i bildet.
**«*Enhver blir salig i sin tro*»** er en oversettelse av det tyske «*Jeder soll nach seiner Façon selig werden*», som igjen er en kortform av en lengre randbemerkning i et skrift rettet til Fredrik den store av Preussen i 1740. Randbemerkningen er antagelig kongens egen; se faksimile av bemerkning med underskriften «*Fr*» til slutt.
Saken gjaldt et spørsmål om hvorvidt skoler for barn av romersk-katolske soldater skulle stenges og barna sendes til evangelisk-lutherske skoler i Preussen. Hele randbemerkningen er slik på tysk:

> Die Religionen Müsen alle Tolleriret werden und mus der fiscal nuhr das auge darauf haben das keine der andern abruch Tuhe, den hier mus ein jeder nach Seiner Façon Selich werden.   
> *Religionene må tolereres, og (skatte)myndighetene må bare ha oppsyn med at ingen lider overlast, for her må enhver kunne bli salig på sin måte.*
> 
> 
> 

Ut fra datidens mer kollektivistiske tankegang er det mulig "nach Seiner Façon Selich werden" skal forstås mindre individuelt enn vi vil gjøre i dag. Ediktet i Potsdam av 1685, som dette sitatet gjerne settes i sammenheng med, gjaldt fri innvandring for kalvinistiske hugenotter til det i overveiende grad lutherske Brandenburg, altså mennesker med en bestemt religiøs tilhørighet. Da vil en oversettelse 
«for her må enhver finne sin salighet ut fra hvilket kirkesamfunn man tilhører» 
antagelig være innholdsmessig mer dekkende.

Referanser
----------

1. ↑  www.potsdamer-toleranzedikt.de Arkivert 15. juni 2009 hos Wayback Machine.
**Arthur Ernest Barrington Birkett** (født 25. oktober 1875 i Exeter, Devon, død 1. april 1941 i Hammersmith, London) var en britisk cricketspiller som deltok i de olympiske leker 1900 i Paris

Birkett ble olympisk mester i cricket under OL 1900 i Paris.
Han var med på det britiske laget *Devon & Somerset County Wanderers* som beseiret det franske cricketlaget *Union des Sociétés Françaises de Sports Athlétiques* med 262-104 i finalen, en finale som gikk over to dager. Cricket var med som en del av verdensutstillingen i Paris og det var først tolv år senere, i 1912 at International Olympic Committee besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen Cricket har vært med som olympisk sport.

OL-medaljer
-----------

* 1900 Frankrikes flagg Paris - Gull **Gull** i cricket, Storbritannias flagg GBR

Eksterne lenker
---------------

* (en) Arthur Birkett – Olympedia Rediger på Wikidata

* (en) Arthur Birkett – Sports-Reference (OL-resultater – arkivert) Rediger på Wikidata

* (en) Arthur Birkett – Storbritannias olympiske komité Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Olivier Occéan** (født 23. oktober 1981) er en kanadisk tidligere fotballspiller.

Klubbfotball
------------

### Tidlig karriere

Occéan spilte college fotball ved Southern Connecticut State University i NCAA II. divisjon mellom 2001 og 2003. I løpet av denne perioden scoret han 57 mål.

Etter at han var ferdig på college ble han hentet til prøvespill i MetroStars og ble med på til turneringen La Manga. Det var kun en tilfeldighet som gjorde at daværende Odd-trener Arne Sandstø så ham i aksjon og ble overveldet. 

### Odd Grenland

Før sesongen 2004 signerte Occéan en tre-årskontrakt med Odd Grenland. Siden overgangen til Odd ble Occéan en gjenganger på det kanadiske landslaget, og var i kikkerten til mer pengesterke lag, både i Norge og i utlandet, som kunne tilby mer enn Odd hadde råd til. 

### Lillestrøm

Han fulgte sine tidligere klubbkamerater Heinz Müller og Anders Rambekk og gikk tilslutt til Lillestrøm i desember 2005. Han signerte en fem-årskontrakt den 10. desember 2005. Avtalen kostet omtrent €885 000 pluss ca. €126 000 i mulig betaling. Etter en lovende start, ble hans første sesong mørkelagt av en fem måneder lang måltørke, som endte kun i den siste kampen av sesongen 2006. Olivier Occéan avgjorde i 2007 cupfinalen mellom Lillestrøm SK og Haugesund. Han skåret begge målene i 2-0 seieren, som sikret Lillestrøm NM-tittelen.

### Kickers Offenbach, SpVgg Greuther Fürth, Eintracht Frankfurt og 1. FC Kaiserslautern

I 2010 valgte han å skrive under for den tyske 3.-divisjonsklubben Kickers Offenbach. 25. mai 2011 skrev han under en tre-årskontrakt med 2. Bundesliga-klubben SpVgg Greuther Fürth. I 2012 signerte han for Eintracht Frankfurt, men etter lite spilletid ble han i 2013 lånt ut til Kaiserslautern.

Referanser
----------

1. ↑  «Occean blir ikke med videre». Arkivert fra originalen 6. desember 2019. Besøkt 6. desember 2019.

Eksterne lenker
---------------

* (en) Olivier Occéan – FIFA Rediger på Wikidata

* (en) Olivier Occéan – Transfermarkt Rediger på Wikidata

* (en) Olivier Occéan – national-football-teams.com Rediger på Wikidata

* (en) Olivier Occéan – WorldFootball.net Rediger på Wikidata

* (en) Olivier Occéan – FootballDatabase.eu Rediger på Wikidata

* (de) Olivier Occéan – fussballdaten.de Rediger på Wikidata

* (en) Olivier Occéan – Soccerway Rediger på Wikidata

* (en) Olivier Occéan – PlaymakerStats.com Rediger på Wikidata

* (en) Olivier Occéan – FBref Rediger på Wikidata

* (es) Olivier Occéan – as.com Rediger på Wikidata
* *CanadaSoccer.com* with a national team profile of Occéan
**Wade Black** er en heavy metal-vokalist fra St. Petersburg Florida.

Black var vokalist for Crimson Glory fra 1999 til 2000, og ble så med igjen i 2007, og er fremdeles med. Etter at han sluttet i Crimson Glory i 2000 ble han med i bandet Seven Witches, og deltok på bandets tredje musikkalbum, *Xiled to Infinity and One*. Han forlot bandet i 2002, og året etter startet han bandet Leash Law, som ga ut albumet *Dogface* i 2004. Bandet ble så oppløst i 2005. Så var han vokalist fra 2006 til 2007 i det California-baserte heavy metal-bandet Leatherwolf, og var med på albumet *World Asylum*, som ble utgitt i 2006.

Andre band han har vært med i er: Tiwanaku, Lucian Blaque, Rick Renstrom, Sector 9, Disaster Peace, Deuxmonkey.

Diskografi
----------

* 1999: Crimson Glory – *Astronomica*
* 2002: Seven Witches – *Xiled to Infinity and One*
* 2004: Leash Law – *Dogface*
* 2006: Leatherwolf – *World Asylum*

Eksterne lenker
---------------

* (en) Wade Black på Discogs Rediger på Wikidata
* (en) Wade Black på MySpace

  


|  |  |
| --- | --- |
| Oppslagsverk/autoritetsdata | Discogs
 |
**Johan Andersen Sagadalen** (født 6. september 1892 i Flå, død 14. september 1906 i Drammen) fra Heie i Hallingdal var den siste som ble drept av bjørn i Norge.

Den 16. august 1906 ble han som trettenåring angrepet av en bjørn i Vassfaret da han gjette sauer ved seteren Domfæt med sin elleve år gamle bror Andreas. Andreas så plutselig Johan komme styrtende ut fra krattet i nærheten av Blåfjellhaugene, forfulgt av en bjørn. Senere fant man en saueskrott like ved. Trolig har Johan forstyrret bjørnen i måltidet. En annen versjon av hendelsesforløpet er at gutten hoppet opp på ryggen på bjørnen, som lå og sov.

Andreas løp til seteren, der bonden, Ole Hilde, tilfeldigvis befant seg. Denne og Andreas dro sammen tilbake, og fant Johan som var stygt skamfert av bjørnen i lår og hode. Johan fortalte at da han kom ned i bjørkekrattet, kom bjørnen farende frem. Han prøvde å løpe fra bjørnen, men den innhentet ham snart. Det siste han husket, var at bjørnen hogg tak i låret hans og bet ham over hele ansiktet. Han hadde gått rett på bjørnen, som hadde ligget i krattet med en saueskrott, og da han løp, hadde han trolig vekket jaktinstinktet hos bjørnen.

Ole Hilde kom til unnsetning, jaget bjørnen på flukt med et skremmeskudd og tilkalte lege, som kom til Domfetsetrene for å se til gutten samme ettermiddag. Dette var jernbanelege Saxelund, som var beskjeftiget med utbygging av Bergensbanen. Johan ble fraktet på båre ned til Flå, med hest og trille til Gulsvik, dampbåt over Krøderen og med jernbane til Drammen, hvor han døde fire uker senere. I protokollen fra Drammen sykehus står det den 18. august 1906 innført at Johan hadde et komplisert kraniebrudd og at han døde den 14. september samme året av hjernehinnebetennelse.

Ved Blåfjellshaugene der dette skjedde, er det reist en minneplate over Johan Sagadalen.

Referanser
----------

1. ↑  Astor Furseth: *Drept av bjørn og ulv*, Landbruksforlaget, Oslo 2005, ISBN 82-529-2878-1
2. ↑  Kirkebok fra Flå, døde i Flå 1906

Litteratur
----------

* Elsrud, Edvard: *Vassfarbjørnen. Historien om bjørn og bygd og en mulighet for begge.* Oslo: Grøndahl 1975.
* Hohle, Per: *De møtte bjørnen*, Oslo: Gyldendal 1977.
* Hopstock, Michael: *På sporet av Norge*. Norgeshistorien fortalt til rytmen av Bergensbanen. Oslo: Pantagruel 2011.
Kart over Wadi Hammamat
**Wadi Hammamat** er et uttørket elveleie i Østørkenen i østre Egypt, kjent for at arkeologer der hag gjort interessante funn.

Inskripsjoner
-------------

På stedet er det mange innristninger og inskripsjoner fra tiden før dere egyptiske dynastiers til og frem til moderne tid. Stedet beskrives også på det eldste kjente bevarte geologiske kart (*Pyruskartet i Torino*). 

Her er det avbildninger av egyptiske '*tidbåter*, skapte så tidlig som 4000 f.Kr. Wadi Hammamat er det eneste sted i den østlige ørken der man har funnet fargede petroglyffer.

### Khnemibres genealogi

I en av klippene er det en helleristning fra år 496 f.Kr, samtidig som perserne invaderte Egypt, der en kongelig arkitekt har risset inn sitt familietre, kalt Khnemibres genealogi, en av bare tre lengre kjente genealogier som kan kobles til Nyrikets faraoer. Listen i geneaologien passer ikke med den tradisjonelle egyptiske kronologi, noe som har ført til at noen egyptologer, deriblant David Rohl, har satt spørsmålstegn ved den og gått inn for en ny kronologi.

#### Khnemibres genealogi

| **f.Kr** | **Person** | **Kommentar** |
| --- | --- | --- |
| 496 | Khnemibre | Dareios Is 26. regjeringsår (regent i Persia) |
| 516 | Ahmose-saneit | født under Amasis regeringstid? |
| 536 | Ankh-Psamtek | født under Psamtek IIs regjeringstid? |
| 556 | Wahibre-teni | født sent under Psamtek Is regjeringstid? |
| 576 | Nestefnut |  |
| 596 | Tjaenhebyn |  |
| 616 | Nestefnut |  |
| 636 | Tja[en]hebyn |  |
| 656 | Nestefnut |  |
| 676 | Tja[en]hebyn |  |
| 696 | Nestefnut |  |
| 716 | Tja[en]hebyn |  |
| 736 | Haremsaf |  |
| 756 | Mermer (?) |  |
| 776 | Haremsaf | samtidig med Shoshenk I |
| 796 | Amunherpamesha |  |
| 816 | Pepy |  |
| 836 | [navnet borte] |  |
| 856 | May |  |
| 876 | Nefermenu |  |
| 896 | Wedjakhons |  |
| 916 | Bakenkhons |  |
| 936 | Rahotep | samtidig med Ramses II |
|

Referanser
----------

1. ↑  David Rohl: Test of time, s. 139-143. Arrow books, 1995.

|  |  |
| --- | --- |
| Oppslagsverk/autoritetsdata | VIAF
 |
**Arthur Buchardt** (født 15. juni 1948 i Drammen) er en norsk forretningsmann, mest kjent for å arbeide med utvikling av eiendom.

Bakgrunn og virke
-----------------

Buchardt ble født i Drammen, men hadde store deler av sin oppvekst på Nesodden og i Brumunddal. Han er utdannet diplomøkonom ved Handelshøyskolen BI. Han har vært gjennom to ekteskap, med blant andre Wenche Myhre som han var gift med i fire år.

Han har i mange år arbeidet som forretningsmann, og eiendomsutvikler. Hotellprosjektene, som befinner seg i Norge, Sverige og Finland, eies gjennom AB Invest AS som er morselskapet i AB Invest konsernet. Arthur Buchardt har en eierandel på 51 % i konsernet, mens hans sønn Anders Buchardt eier de resterende 49 %. Ifølge tidsskriftet *Kapital* hadde Buchardt en formue på 3,750 milliarder norske kroner i 2019.

Referanser
----------

1. ↑   Store norske leksikon, snl.no[Hentet fra Wikidata]
2. ↑   Norsk biografisk leksikon, nbl.snl.no[Hentet fra Wikidata]
3. ↑  Store norske leksikon: Arthur Buchardt
4. ↑  Purehelp
5. ↑  «Norges 400 rikeste». *Kapital* (16): 119. 26. september 2019.

Eksterne lenker
---------------

* «Full fart oppover», artikkel i *Dagbladet* 7. juni 2003
* Nettsted for Buchardts firma AB invest

|  |  |
| --- | --- |
| Oppslagsverk/autoritetsdata | Store norske leksikon **·** Drammen byleksikon **·** Prabook
 |
**«Take a Chance on Me»** er en sang som ble utgitt av den svenske popgruppen ABBA 12. desember 1977 på deres femte album, *The Album*. Det var andre singel som ble utgitt fra albumet, og sangen er også inkludert på diverse ABBA samlealbum, eksempelvis *ABBA Gold: Greatest Hits*. B-siden har sangen «I Wonder (Departure)».

Agnetha Fältskog og Anni-Frid Lyngstad synger sammen, mens Fältskog tar enkelte høye soprantonene alene. Hun tar også av seg de lavmælte og «That's all I ask of you honey» og «Come on, give me a break, will you?» alene. De gangene ABBA framførte «Take a Chance on Me»" på TV-opptredener, var en av Fältskogs oppgaver å se med forføreriske øyne inn i TV-kamera når hun mimet (eventuelt sang etter playback) disse to setningene.

Björn Ulvaeus og Benny Andersson synger «take-a-chance-take-a-ch-a-chance-chance» rytmen med sporadiske kor-sekvenser som eksempelvis «aaa-aaah» og «gonna get you».

Arbeidstittelen på «Take a Chance on Me» var «Billy Boy». Sangen ble både skrevet og innspilt i 1977. Sangens rytme («take-a-chance-take-a-chance-take-a-ch-a-chance-chance») stammet fra joggeturene til Ulvaeus der han hadde det med å puste «tch-a-ch» mens han løp.

En versjon fra en konsert i 1979 ble først utgitt som B-side til «I Have a Dream» i desember 1979. Versjonen går litt kjappere enn studioutgaven. En av damene sier «Thank you – you are fantastic» før sangen starter opp. Den ble også utgitt som bonusspor på 30-års utgaven av *The Album*. Samme versjon (uten «Thank you – you are fantastic») ble sluppet på *ABBA Live* i 1986.

Coverversjoner
--------------

Erasure hadde en coverversjon av sangen på deres *Abba-esque* EP fra 1992, og A-Teens hadde sangen på debutalbumet *The ABBA Generation*. Andre versjon er blitt innspilt av blant andre Alvin and the Chipmunks, Abbacadabra, Euphorica, Pamela McNeill, The Black Sweden, Brighouse and Rastrick Brass Band og Nils Landgren.

Listeplasseringer
-----------------

| Land (1978) | Plass |
| --- | --- |
| Australias flagg Australia | 12 |
| Østerrikes flagg Østerrike | 1 |
| Belgias flagg Belgia | 1 |
| Storbritannias flagg Storbritannia | 1 |
| Canadas flagg Canada | 7 |
| Nederlands flagg Nederland | 2 |
| Eurochart Hot 100 | 1 |
| Frankrikes flagg Frankrike | 10 |
| Tysklands flagg Tyskland | 3 |
| Irlands flagg Irland | 1 |
| Japans flagg Japan | 67 |
| New Zealands flagg New Zealand | 14 |
| Norges flagg Norge | 8 |
| Sør-Afrikas flagg Sør-Afrika | 6 |
| Sveits’ flagg Sveits | 3 |
| Mexicos flagg Mexico | 1 |
| Zimbabwes flagg Zimbabwe | 2 |
| USAs flagg USA | 3 |
|

Referanser
----------

1. ↑  Abba World - Songs - Who sings? «Arkivert kopi». Arkivert fra originalen 20. februar 2011. Besøkt 19. januar 2011.
2. ↑  YouTube Abba TV-opptreden i Sveits 1979
3. ↑  Abba annual
4. ↑  Abba – the concert (DVD)

|  |  |
| --- | --- |
| Oppslagsverk/autoritetsdata | MusicBrainz
 |
***Made*** er en komedie fra 2001 skrevet og regissert av Jon Favreau. Medvirkende er Favreau, Vince Vaughn, Peter Falk og Sean Combs.

Handling
--------

Bobby er nær venn en lokal mafia-sjef Max, men Bobby forsøker å arbeide mest mulig ærlig på forskjellige bygge-prosjekter. Han slåss også som amatør-bokser, men har bare fem seire, fem tap, samt en uavgjort slåsskamp. Bobby sliter også med å støtte sin kjæresten Jessica, en stripper, og hennes unge datter Chloe, og Bobby bestemmer seg for å gjennomføre en mafia-jobb for Max. Bobby tar også med seg en annen venn, Ricky.

Bobby og Ricky reiser snart til New York som Max sine representanter for å drive hvitvasking med Max sin partner Ruiz på Østkysten av USA. De møter Jimmy, deres nye sjåfør. Ricky blir mistenksom overfor Ruiz, og insisterer på at de tar med skytevåpen til det planlagte møtet. Men Bobby nekter dette. På selve dagen for møtet har Ricky forsvunnet, men Jimmy insisterer på at Bobby burde fortsette avtalen på egen hånd.

Skuespillerne
-------------

* Jon Favreau som Bobby Ricigliano
* Vince Vaughn som Ricky Slade
* Famke Janssen som Jessica
* Sean Combs som Ruiz
* Faizon Love som Horrace
* Vincent Pastore som Jimmy
* David O'Hara som The Welshman
* Makenzie Vega som Chloe

Eksterne lenker
---------------

* (en) *Made* på Internet Movie Database Rediger på Wikidata

* (no) *Made* hos Filmfront Rediger på Wikidata

* (en) *Made* på AllMovie Rediger på Wikidata

* (fr) *Made* på Allociné Rediger på Wikidata

* (nl) *Made* på MovieMeter Rediger på Wikidata

* (en) *Made* på Rotten Tomatoes Rediger på Wikidata

* (en) *Made* på Box Office Mojo Rediger på Wikidata
**Gro Fraas** (født 28. november 1944 i Larvik) er en norsk kunstmaler og grafiker. Hun er utdannet ved Statens Håndverks- og Kunstindustriskole 1965–1968. Hun var hospitant samme sted 1973–1976. Fraas regnes ofte som en av Norges fremste akvarellmalere, men også litografi står henne nær. Felles for arbeidene i begge teknikker er at hun fokuserer lite på detaljer. Utgangspunket for hennes arbeider er ofte landskap, men det handler mer om stemninger enn et landskap man gjenkjenner. Hun er en av få norske kunstnere som viderefører akvarellteknikken til litografiet.

Hun etablerte kunstnergruppen Sinober sammen med blant andre kunstnere Gabrielle Kielland og Wenche Øyen, som hadde flere utstillinger i 1995–1996.

Fraas er innkjøpt av flere private og offentlige samlinger, slik som Nasjonalgalleriet, Riksgalleriet, Norsk kulturråd, Oslo kommunues kunstsamlinger, Trøndelag Kunstgalleri og mange flere.

Hun bor og arbeider i Oslo og i Cordes-sur-Ciel i Frankrike.

Filmografi
----------

* 1974: Edvard Munch, Fru Heiberg

Referanser
----------

1. ↑   Norsk kunstnerleksikon, Norsk kunstnerleksikon ID Gro\_Fraas, besøkt 9. oktober 2017[Hentet fra Wikidata]
2. ↑   KulturNav, KulturNav-ID 5eeeabef-2eaa-426e-8554-600400fd0866, besøkt 9. oktober 2017[Hentet fra Wikidata]
3. ↑  «Nobel-diplomet laget av Gro Fraas». *adressa.no*. 9. oktober 2010. Besøkt 23. september 2020.

Eksterne lenker
---------------

* (en) Gro Fraas på Internet Movie Database Rediger på Wikidata
* (no) Kunstnernes informasjonskontor - Gro Fraas

  


|  |  |
| --- | --- |
| Oppslagsverk/autoritetsdata | Norsk kunstnerleksikon **·** VIAF **·** LCCN **·** SUDOC **·** KulturNav
 |
Piasecki H-21B
**Piasecki Aircraft Corporation** er en amerikansk helikopterprodusent med hovedkontor i Essington, Pennsylvania. Selskapet ble grunnlagt i 1955 av helikopterpioneren Frank Piasecki.

Historie
--------

I 1936 dannet Frank Piasecki og en gruppe ingeniør-studenter ved University of Pennsylvania selskapet P-V Engineering Forum for å designe og bygge sitt eget helikopter. Selskapet ble i 1946 omdøpt til Piasecki Helicopter Corporation. I 1955 forlot Frank Piasecki selskapet, og navnet ble endret til Vertol Aircraft Corporation, som senere ble oppkjøpt av Boeing.

Frank Piasecki og flere av hans opprinnelige medarbeidere grunnla i 1955 Piasecki Aircraft Corporation for å arbeide med nye VTOL-konsepter (**V**ertical **T**ake **O**ff and **L**anding). Selskapet fokuserte på utvikling av avanserte helikopter-konfigurasjoner, og større løfte-evne og høyere marsj-hastighet var viktige mål. Selskapet er forhandler for det polske PZL Swidnik W-3A Sokol-helikopteret, og produserer også varmeapparater for fly.

I 2008 utfører selskapet flytester med det eksperimentelle helikopteret Piasecki X-49, et Sikorsky SH-60F «Oceanhawk» helikopter ombygd og modifisert av Piasecki Aircraft Corporation.

Flytyper
--------

* Piasecki 16H-1 – 1962
* PA-59K/VZ-8P – 1958
* PA-59N «Seageep» 1961
* PA-59H «Airgeep II» – 1962
* PA-39 – 1980-tallet
* Piasecki PA-97 – 1986
* Piasecki X-49 – 2007

Kilder
------

* Piasecki Aircraft Corporation – Heritage of Innovation Besøkt 8. mars 2015

Eksterne lenker
---------------

* Piasecki Aircraft Corporations hjemmeside Besøkt 8. mars 2015
Kart
**West Pokot (distrikt)** var et av Kenyas distrikter i den tidligere Rift Valley Province lengst vest i Kenya på grensa til Uganda. Hovedstaden er Kapenguria, som hadde i underkant av 60.000 innbyggere ved årtusenskiftet. Distriktet har to andre administrative enheter i tillegg, byen Chepareria med om lag 8000 innbyggere og fylket Pokot med om lag 245.000 innbyggere. Til sammen bodde det om lag 310.000 innbyggere i distriktet, som dekker et område på 9.064 km². Lokalt språk er pokot.

Turkwel vannkraftverk ligger i West Pokot og leverer 105 MW til nasjonal elektrisitetsforsyning. Lokalbefolkningen får i liten grad nyte godt av verdiene som skapes av kraftverket. Norsk Luthersk Misjonssamband driver et bygdeutviklingsprosjekt med fokus på jordbruk, helse og utdannelse i Pokot og man har norske misjonærer i arbeid i Kapenguria Bibelsenter som en del av et samarbeid som organisasjonen har hatt med den lutherske kirken i Kenya (ELCK) siden 1977.

Kjente personer fra Pokot
-------------------------

* Tegla Loroupe, en av de mest kjente kvinnelige langdistanseløpere kommer fra Pokot

Eksterne lenker
---------------

* NLM i Øst-Afrika